stanford-oval/wikipedia huggingface dataset:
בית הספר קשת

| --- | --- |
סמל בית הספר קשת

 בית ספר
 מוטו:  לומדים לחיות זה עם זה
 תקופת הפעילות:  1995‏–הווה (כ־29 שנים)
 מייסדים:  רותי להבי
 מגמות:  פיזיקה, ביולוגיה, אומנות, תיאטרון, ספרות, היסטוריה, אזרחות, ערבית, צרפתית, תנ"ך, מחשבת ישראל.
 שכבות לימוד:  גן חובה – י"ב
 מספר כיתות:  36 (גן, יסודי, חטיבת ביניים ותיכון)
 בעלי תפקידים
 מנהלת:  יסודי – אילת אלגרבלי-חג'בי  חטיבת ביניים ותיכון – אורית סומר
 מיקום
 מיקום:  אלכסנדריון 23
 מדינה:  ישראל ישראל
 קואורדינטות:  31°45′11″N 35°12′14″E﻿ / ﻿31.753126°N 35.203925°E﻿ / 31.753126; 35.203925
 אתר בית הספר היסודי אתר חטיבת הביניים והתיכון
  (למפת ירושלים מוגדלת) בית הספר קשת(למפת ירושלים רגילה) בית הספר קשת(למפת הרי ירושלים רגילה) בית הספר קשת(למפת הרי ירושלים מוגדלת) בית הספר קשת
 
בית ספר קשת הוא מוסד חינוכי שלוש-עשרה שנתי (מגן חובה ועד כיתה י"ב) הממוקם בשכונת גוננים שבירושלים. בית הספר הוקם בידי רותי להבי והחל לפעול בשנת הלימודים התשנ"ו.
בשנת 2009 עבר בית הספר למבנה סמוך שנבנה במיוחד, בעוד שהמבנה הישן נהרס. כמו כן, נבנו מגרשי כדורסל וכדורגל וכן מסלול ריצה גדול בסמוך למבנה החדש.
בבית הספר לומדים יחד תלמידים ומורים דתיים וחילוניים.
שמו של בית הספר מבוסס[דרוש מקור] על הפסוק ”וְהָיְתָה הַקֶּשֶׁת בֶּעָנָן וּרְאִיתִיהָ לִזְכֹּר בְּרִית עוֹלָם” (בראשית, ט', ט"ז).
פעילות > פעילות הבוקר

שעת לימוד ראשונה מחולקת באופן יומיומי לתפילה ולמפגש. בתפילה, התלמידים הדתיים מבצעים תפילת שחרית כנוהג הדתי המקובל, לרוב באמצעות מורים דתיים. בכיתות הגבוהות, התלמידים מתפללים בבית הכנסת שבתוך בית הספר, כאשר בכל שני וחמישי מתבצעת הוצאת ספר תורה. בזמן שהתלמידים הדתיים מתפללים, מועברת שעה חינוכית בכיתה לתלמידים החילוניים, מה שנקרא "מפגש", למשל דיון בסוגיות חברתיות, באקטואליה ובנושאים סביבתיים.
פעילות > תוכנית לימוד

תוכנית הלימוד ב"קשת" כוללת שיעורי תושב"ע, פרשת השבוע, וכן שיעורים שונים הקשורים באזרחות, פוליטיקה ובנושאים חברתיים נוספים.
חטיבת הביניים והתיכון

בכל שכבת גיל קיימות שתי כיתות המונות כ-30 תלמידים. הכיתות מעורבות בנים ובנות, דתיים, מסורתיים וחילונים. בית הספר משלב תלמידי חינוך מיוחד בכיתות נפרדות ובשילוב בכיתות האם.
חטיבת הביניים והתיכון > הלימודים בחטיבה > מקצועות בחירה

תלמידי החטיבה נדרשים ללימודי אומנויות. לתלמידים אפשרות לבחור בלימודי תיאטרון, מוזיקה, אומנות, צילום ומחול. כמו כן, בכיתות ח'-ט' התלמידים יכולים לבחור בין לימודי פיזיקה, גאוגרפיה, תנועה ופסיכולוגיה. כמו כן, בכיתות ח'-ט' מתקיימת בתוך מערכת השעות של התלמידים מסגרת של מחויבות אישית.
חטיבת הביניים והתיכון > הלימודים בחטיבה > לימודי יהדות

תלמידי החטיבה לומדים שיעורי בית מדרש בארבע קבוצות נפרדות המחולקות על פי מגדר וזהות חילונית או דתית. כמו כן, בשיעורי תנ"ך מלמדים שני מורים בכל עת, כאשר אחד חילוני והשני דתי. בנוסף לכך לומדים בחטיבת הביניים מחשבת ישראל.
חטיבת הביניים והתיכון > הלימודים בחטיבה > לימוד רב תחומי

בכיתה ט' בית הספר מקיים לימוד והוראה רב תחומית במקצועות היסטוריה, ספרות ואומנות. בסיום השנה התלמידים כותבים עבודה עיונית בנושא אותו הם בוחרים המשלב בין שלושת התחומים הנלמדים.
חטיבת הביניים והתיכון > תוכנית הלימודים בתיכון > לימודי יהדות

כלל תלמידי התיכון לומדים תנ"ך בהיקף של 5 יחידות לימוד הכוללות עבודת חקר בנבואה או על ספר בראשית בהיקף של 2 יחידות לימוד המוגשת בכיתה י', יחידת בקיאות הנלמדת בכיתה י"א ושתי יחידות לימוד עיוניות מסכמות הנלמדות בכיתה י"ב. כמו כן, כל תלמידי התיכון לומדים 3 יחידות לימוד במחשבת ישראל לאורך שלוש שנות התיכון, כאשר בכיתה י' נלמדת יחידה בנושא מעגלי שייכות, בכיתה י"א יחידה בנושא 'האחר בתרבות ישראל' ובכיתה י"ב יחידה בנושא "מקום" בתרבות ישראל. כמו כן, לתלמידי התיכון אפשרות ללמוד 5 יחידות מחשבת ישראל במסגרת מגמת המקצוע, בה ניתן לבחור בין לימודי תלמוד, פילוסופיה, צדק חברתי ומחול יהודי.
חטיבת הביניים והתיכון > תוכנית הלימודים בתיכון > מגמות

המגמות הנלמדות בבית הספר הן מגמות פיזיקה, ביולוגיה, אומנות, תיאטרון, ספרות, היסטוריה, אזרחות, ערבית, צרפתית, תנ"ך, ומחשבת ישראל.
ראו גם

קשת (חינוך)
חינוך ממלכתי משלב
בית ספר קשת (מזכרת בתיה)
הערות שוליים

↑  אודות קשת באתר בית הספר היסודי
↑  אודות קשת באתר בית הספר התיכון
| --- | --- |
בקרת זהויות :  NLI: 987007443881605171  LCCN: nr2004028022  VIAF: 155243484   WorldCat (עם VIAF): 155243484 
פסל הלוויתן שנמצא מחוץ לבית הספר, פסלו של דרור אשד
ברי קרץ'

| --- | --- |

קרץ', 2016
 לידה:  7 באוגוסט 1976 (בן 48) ג'קסונוויל, ארצות הברית 
 מוקד פעילות:  ארצות הברית 
 מקום לימודים:  אוניברסיטת מרכז פלורידה 
 עיסוק:  מתופף
 סוגה:  מטאל אלטרנטיבי 
 כלי נגינה:  מערכת תופים 
 
ברי קרץ' (באנגלית: Barry Kerch, נולד ב-7 באוגוסט 1976 בג'קסונוויל, פלורידה) הוא מוזיקאי המוכר בעיקר כמתופף וכאחד החברים המייסדים של להקת הרוק האמריקאית, שיינדאון.
קריירה

קרץ' מעיד על עצמו שכבר בגיל שש תופף על סירים ומחבתות במטבח בבית הוריו, עד שסבתו, שאחיה היה מתופף ג'אז, אמרה לו שהוא עתיד להיות מתופף. הוריו קנו לו תוף סנייר, ולאחר ששלט בו באופן מלא, קיבל מערכת תופים למתחילים. קרץ' הושפע ממתופפים כמו ג'ון 'ג'אבו' סטארקס וקלייד סטאבלפילד (שניגנו עם ג'יימס בראון), ומלהקות כמו לד זפלין וניין אינץ' ניילז, כמו גם מלהקות כמו איירון מיידן ודף לפרד. כשלמד באוניברסיטת מרכז פלורידה תופף בתזמורת הצועדת של האוניברסיטה, ה-Marching Knights.
בתקופת התיכון והאוניברסיטה ניגן בלהקת רוק שהקימו הוא ואחיו. בתחילת העשור הראשון של המאה ה-21 עבר לג'קסונוויל לטובת עבודתו באגמים, אז סיפר לו אחיו שחבר משותף עובד עם צעיר בשם ברנט סמית שמנסה להקים להקה חדשה. קרץ' האזין לקלטת דמו של סמית, ונפגש עמו ועם הגיטריסט הראשון של הלהקה, ג'סין טוד. לאור הכימיה הטובה ביניהם, הוחלט על צירופו המיידי של קרץ' ללהקה. קרץ' היה המתופף השביעי שנבחן ללהקה.
חיים אישיים

קרץ' למד באוניברסיטת מרכז פלורידה, שם קיבל תואר ראשון באנתרופולוגיה. לאחר לימודיו התכוון להקדיש את עצמו לשימור הסביבה, וקיבל עבודה במסגרתה היה עליו לסייע במלחמה בעשבים פולשים שאיימו על המאזן האקולוגי באוורגליידס.
קרץ' נשוי ללורי, וב-2011 נולדה בתם הראשונה. הוא חובב בישול ונוהג לפרסם מתכונים באינטרנט.
הערות שוליים

1 2 3 4  Bob Duerschuk, Barry Kerch: Shinedown’s Stickman Pays Attention, Summer 2018, Drum Magazine
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" |  |
בית הספר התיכון לקהילה היהודית

| --- | --- |

 בית ספר תיכון
 מוטו:  אלו ואלו
 תקופת הפעילות:  6 בספטמבר 2010 – הווה (14 שנים)
 שכבות לימוד:  שנה שביעית עד בגרות
 בעלי תפקידים
 מנהל:  ג'רלד רונסון
 ראש התיכון:  סטפן קליימן
 משגיח:  פטריק מוריארטי
 תלמידים
 :  כ-1,360
 מיקום
 מיקום:  מזרח ברנט, לונדון, הממלכה המאוחדת בריטניה
 מדינה:  הממלכה המאוחדת הממלכה המאוחדת
 קואורדינטות:  51°39′20″N 0°10′01″W﻿ / ﻿51.6556°N 0.1669°W﻿ / 51.6556; -0.1669
 www.jcoss.org
 he
 
בית הספר התיכון לקהילה היהודית (באנגלית: The Jewish Community Secondary School, בקיצור: JCoSS) הוא בית ספר תיכון יהודי ציבורי שנמצא בניו ברנט, לונדון. בית הספר הוקם בשנת 2010, והוא בית הספר התיכון היהודי הראשון בבריטניה. הוא הוקם לאחר שאם הבחינה כי בעוד שבנה הלך ל-JFS, בית ספר יהודי סמוך, רבים מחבריו לא הצליחו להירשם ללימודים בגלל דרישות כלכליות והלכה, ויזמה בשנת 2001 את ההצעה המוצלחת בסופו של דבר לבית ספר חדש. בניית בית הספר החלה באפריל 2009.
JCoSS נפתח באופן של שנה בכל פעם, עם עד 180 תלמידים שהצטרפו לשנה השביעית ללימודים בכל שנה עד שבית הספר היה מאוכלס במלואו עם כ-1,360 תלמידים. המחזור השישי שלו נפתח בשנת 2012. לבית הספר, שמנהלו הוא פטריק מוריארטי, יש התמחות במקצועות במדעים. עלות הבנייה הייתה 50 מיליון ליש"ט, כאשר 36 מיליון ליש"ט מהם מומנו על ידי הממשלה, והוא בית הספר התיכון היקר ביותר במימון המדינה שנבנה בבריטניה.[דרוש מקור] ג'רלד רונסון, טייקון עסקים ופילנתרופ, עזר בפעילות הגיוס והוא נשיא קרן JCoSS. הוראת המשאבים המיוחדת של האגס (PSRP) בבית הספר כוללת מקומות לעד 49 ילדים (שבעה מקומות בכל שנה) עם הפרעות בספקטרום האוטיסטי. נורווד, ארגון צדקה יהודי, מספק חלק מהשירותים ב-PSRP.
לפני פתיחת בית הספר הביעו כמה רבנים אורתודוקסים דאגה מהתאמה של JCoSS לאמונתם. בטקס הבנייה אמר אד בולס, שהיה אז מזכיר בתי הספר, כי בית הספר ימלא תפקיד חשוב בהתמודדות עם אפליה ודעות קדומות.
בשנת 2019, JCoSS נבחר לבית הספר המשני של לונדון על ידי סנדיי טיימז, כהוקרה על תוצאות שיא השיא שלהן ב-GCSE.
הערות שוליים

↑  בית הספר שלנו (אורכב 26.04.2011 בארכיון Wayback Machine), JCoSS. נצפה ב-3 באפריל 2011.
↑  ציר הזמן (אורכב 20.03.2011 בארכיון Wayback Machine), JCoSS. נצפה ב-3 באפריל 2011.
↑  לו, רבקה. "אד בולס מתחילים לבנות את בית הספר JCoSS". טיימס סיריז. 22 באפריל 2009. נצפה ב-11 באפריל 2011.
↑  "מעמד מומחיות במדעים". ג'ייקוס. 4 במרץ 2011. נצפה ב-3 באפריל 2011.
↑  מק'סמית', אנדי. "מיליונר שנכלא בעקבות סקנדל מוביל את אספת התרומות של בית ספר". אינדפנדנט. 4 בינואר 2008. נצפה ב-3 באפריל 2011.
↑  "Pears Special Resource Provision". JCoSS. Accessed 17 April 3011.
↑  רוקר, סיימון. "ג'ייקוס מדאיגה רבנים אורתודוקסים". ג'ואיש כרוניקל. נצפה ב-3 באפריל 2011.
↑  בלובסקי, הארווי. "ג'ייקוס הוא בית ספר לא אורתודוקסי, אבל הוא עדיין יהודי'". ג'וויש כרוניקל. 25 ביוני 2009. נצפה ב-3 באפריל 2011.
↑  דיש, מרקוס. "בולס מבטיח לג'ייקוס אתיקה". ג'וויש כרוניקל. 23 באפריל 2009. נצפה ב-8 באוגוסט 2011.
↑  מק'קול, אלאסטייר. "התיכונים הכי טובים בלונדון" (באנגלית). ISSN 0140-0460. נבדק ב-2020-11-11.
בית הספר חורב רמת גן

| --- | --- |

 בית ספר
 תקופת הפעילות:  1961–הווה (כ־63 שנים) 
 מיקום
 מדינה:  ישראל ישראל
 קואורדינטות:  32°04′18″N 34°49′24″E﻿ / ﻿32.07177778°N 34.82336111°E﻿ / 32.07177778; 34.82336111
  מפת מיקום  מפה דינמית   (למפת גוש דן מוגדלת) בית הספר חורב רמת גן(למפת גוש דן רגילה) בית הספר חורב רמת גן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר חורב רמת גן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר חורב רמת גן  he בית הספר חורב רמת גןhe בית הספר חורב רמת גןמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
בית הספר חורב ברמת גן הוא בית הספר של החינוך העצמאי בעיר.
היסטוריה

בית הספר נוסד בשנת 1961 על ידי ראשי הציבור החרדי ברמת גן. בעבר שירת את האוכלוסייה החרדית והדתית ברמת גן. מאז שנות ה-80, עם הידלדלות האוכלוסייה החרדית ברמת גן, בית הספר משרת גם חלק מהאוכלוסייה החרדית המודרנית בבני ברק.
במשך כשלושים ושתיים שנה כיהן כמנהל בית הספר שמעון זלצמן. בשנת תשס"ב פרש זלצמן מתפקידו ואת מקומו ממלא הרב יהודה שיש.
לבית הספר ארבעה סניפים: סניף סירקין ברמת גן-גבעתיים, הכולל כיתות א-ג לבנים ; סניף ארלוזורוב, הכולל כיתות ד-ח בנים; סניף אבישי, הכולל כיתות ד-ח בנות. וסניף חנה סנש בבני ברק לבנות כיתות א-ג כמו כן מפעיל בית הספר גני תת-חובה וחובה ברמת גן ובבני ברק
חלק ניכר מבוגרי בית הספר ממשיכים את לימודם בישיבות תיכוניות חרדיות, ובהן נהרדעא, נהורא, מערבא והיישוב החדש (ישיבת הרב עמיאל). חלק אחר ממשיך לישיבות קטנות חרדיות ומיעוטם לישיבות תיכוניות של הציונות הדתית. חלק ניכר מבוגרות חורב ממשיכות ללמוד בתיכון לוסטיג, תיכון בית הילד ה"חדש" שאר הבנות הולכות לתיכונים בית יעקב או לתיכונים של המגזר הדתי לאומי. בין הבוגרים, הרבנים נעם פרל ואופיר שירה.
בקר מצרי

| בקר מצרי |
| --- | --- |
 איור של האל אפיס - בקר מצרי מקודש.
מצב שימור
 נכחד נכחד (EX)  (האלף השמיני לפנה"ס)
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: מכפילי פרסה
משפחה:: פריים
תת־משפחה:: פרים
שבט:: בקר
סוג:: פר
מין:: בקר מצרי
שם מדעי
 Bos aegyptiacus
בקר מצרי או פר מצרי (שם מדעי מוצע: Bos aegyptiacus) הוא צורה מבויתת של בקר בסוג פר, אשר גודל לצורך חרישה ומקור מזון על ידי המצרים הקדמונים במצרים העתיקה. המוצא שלו לא ברור דיו, ויש מחלוקת האם הוא זכאי למעמד של מין או תת-מין. השם המדעי שניתן לו (aegyptiacus) רומז על נוכחותו במצרים.
העדות המקובלת כמוקדמת ביותר לקיומו של בקר מבוית במצרים הוא מאזור העיר פיום, במהלך האלף השישי לפנה"ס, אך קיימת טענה לביות מוקדם הרבה יותר. בתחילה, חוקרים נטו לסווג אותו כמין בפני עצמו, אולם בשנים האחרונות, רבים סבורים שהוא לכל היותר מהווה תת-מין של בקר הבית או בקר הבר תחת השמות המדעיים "Bos taurus aegyptiacus" ו"Bos primigenius aegyptiacus" בהתאמה, וכי הוא אינו זכאי למעמד של טקסון בפני עצמו.
מראה אפשרי ומוצא

הבקר המצרי העתיק היה חסר את הגיבנת בכתף שמאפיינת את גזעי הבקר העתיקים שבויתו כמו הזבו למשל. מהאיורים נראה שהם היו גדולים, עם קרניים ארוכות שצומחות במעין קשת פנימה והחוצה, או קרניים קצרות יותר עם מבנה זהה. על פי האמנות המצרית הקדומה, הבקר המצרי היה בצבע שחור, חום, חום עם טלאים לבנים, לבן מנומר, שחור עם טלאים לבנים, ולבן לגמרי. בכך נמצא שהוא היה ססגוני יותר מגזעי הבקר העתיקים ששרדו עד היום.
שאלת מוצאו של הבקר המצרי שנויה במחלוקת, ונתונים ארכאוזואולוגיים ופלאו-גנטיים מצביעים על מוצא מורכב ועל כמה תסריטים אפשריים. תאוריה נפוצה גורסת שהבקר בוית באזור הסהר הפורה והובא למצרים, בעוד שתאוריה אחרת גורסת שהבקר המצרי בוית בנפרד מתוך תת-המין הצפון אפריקני של בקר הבר הידוע בתור Bos primigenius mauretanicus.
מעמד במצרים העתיקה

לבקר המצרי הייתה חשיבות רבה במצרית העתיקה. המצרים נהגו להכניס אותם לשטחי מרעה שלא היו ראויים לעיבוד עקב היותם רחוקים מדי מהדלתא של הנילוס. המצרים השתמשו בבקר בתור מקור לבשר, חלב, עור והקרבת קרבנות ומנחה לאלים הרבים. נראה שלבקר המצרי היה מעמד גבוה אצל המצרים הקדמונים, שכן אלים מצריים רבים תוארו בצורה של בקר: האלה חתחור הייתה בעל קרניים של בקר, סמלו של האל פתח היה פר, האל מנטו ואל השמש רע באו לעיתים בדמות בקר. החיה המקודשת ביותר הייתה האפיס - בקר מצרי מקודש שקישר בין האדם לאלים. בחפירות נמצאו גם מומיות של פרים המעידות על המעמד המקודש שלהם. בחפירות ארכאולוגיות רבות נמצאו, תבליטים, חריתות, איורים ובובות של הבקר המצרי. בנוסף, מספר הירוגליפים בכתב החרטומים נעשו בדמות הבקר המצרי.
הבקר המצרי נעלם ממצרים העתיקה בתקופת הממלכה החדשה, לאחר שהוכנסו לתחומי הממלכה הזבואים בעלי הגבנון על הגב מסוריה, ואשר החליפו בהדרגה את הבקר המצרי.
הערות שוליים

↑  Linseele, V., Holdaway, S. J., & Wendrich, W. (2016). The earliest phase of introduction of Southwest Asian domesticated animals into Africa. New evidence from the Fayum Oasis in Egypt and its implications. Quaternary International, 412, 11-21.
↑  Stock, F., & Gifford-Gonzalez, D. (2013). Genetics and African cattle domestication. African Archaeological Review, 30(1), 51-72.
איור מצרי המציג חרישה בבקר מצרי.
בית הכנסת של ז'ולקבה

| --- | --- |

 מידע כללי
 סוג:  בית כנסת 
 מיקום:  ז'ובקבה 
 מדינה:  אוקראינה 
 הקמה ובנייה
 תקופת הבנייה:  ?–1692
 תאריך פתיחה רשמי:  1692 
 סגנון אדריכלי:  אדריכלות הרנסאנס 
 קואורדינטות:  50°03′25″N 23°58′21″E﻿ / ﻿50.0569°N 23.9726°E﻿ / 50.0569; 23.9726
 he
 
יאן מטייקו, בית הכנסת בז'ולקייב, ציור מ-1870
פנים בית הכנסת, 2010 (שרידי ארון הקודש נראים בכותל המזרח)
בית הכנסת של ז'ולקבה הוא בית הכנסת הגדול והעתיק בעיר ז'ובקבה שבאוקראינה שנבנה בסוף המאה ה-17, שירת את קהילת יהודי ז'ולקבה בתקופה שהייתה אחת הקהילות היהודיות החשובות בגליציה ושרד את הכיבוש הנאצי במלחמת העולם השנייה. המבנה ניצב על תלו גם במאה ה-21 אך הוא נטוש ומוזנח.
היסטוריה

בית הכנסת הממוקם כיום ברחוב ז'אפוריז'יה (Запорізька) בז'ובקבה נבנה במקור באותו מקום בשנת 1625 כבית כנסת עשוי עץ, המבנה המקורי נשרף ובשנת 1635 התיר הוויווד של ז'ולקייב סטניסלב דנילוביץ (אוק') לבנות במקום בניין לבנים. מבנה בית הכנסת שתכנונו מיוחס לפיוטר בבר (פול') נבנה בשנים 1692–1698 בתמיכה כספית של מלך פולין יאן סובייסקי שנפטר במהלך הבנייה. המבנה, אחד מבתי הכנסת הגדולים באירופה בשעתו, נבנה בסגנון הרנסאנס עם אלמנטים של הבארוק.
במאה ה-18 נוסף לבית הכנסת אגף בצדו המערבי שלא הותאם לסגנון המבנה המקורי. בתנועת החסידות היה מקובל שהבעל שם טוב התפלל בבית כנסת זה בעת ביקורו בעיר ובעקבותיו הגיעו להתפלל בו רבים מתלמידיו ומאדמו"רי החסידות בדורות הבאים. לפי אחת האגדות, נאלץ הבעל שם טוב להניח תפילין דרבנו תם באגף המערבי ולא בתוך בית הכנסת המרכזי בשל התנגדות הגבאים. ב-1833 נפגע בית הכנסת בשרפה גדולה, אך הושב במהרה לשימוש. לפי ש. אנ-סקי היו בבית הכנסת, לפחות עד מלחמת העולם הראשונה, תמונות מעשי ידי רובנס.
זמן קצר לפני פרוץ מלחמת העולם השנייה בוצעו בבית הכנסת עבודות שיקום, בתקופת הכיבוש הגרמני נהרס המבנה חלקית, אך קירותיו החיצוניים והעבים שרדו והמבנה שימש כמחסן לאחר המלחמה.
בסוף המאה ה-20 נכנס המבנה לרשימת המונומנטים העולמיים לשימור (World Monuments Watch) של World Monuments Fund (אנ'), ובעקבות כך הוחל בשנת 2000 בתכנון שיקומו.
בית הכנסת בז'ולקובה, 1905
בית הכנסת הגדול בבלז, ~1905
בית הכנסת (על האגף המערבי שלו) שימש מודל לבניית בית הכנסת הגדול בבלז (גר') שהיווה בתורו מודל למבנה "מרכז עולמי לתורה וחסידות בעלז" בירושלים.
הערות שוליים

1 2  בית הכנסת בז'אלקווא, בתוך: ספר שמלה חדשה ותבואות שור המבואר, ירושלים. 'ואלה תולדות' עמ' קא-קב.
↑  ש. אנ-סקי, חורבן היהודים בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט–1929. עמ' 170.
בעל חיים זומבי

בעל חיים זומבי הוא בעל חיים בדיוני אל-מת שנוצר באמצעות החזרה לחיים של גופת בעל חיים מת.
בתרבות הפופולרית

בסרטי זומבים שונים מופיעים בעלי חיים שהופכים לזומבים, כפי שבני אדם הופכים לזומבים. כלב זומבי מופיע בסרט המפורסם "האדם האחרון על הארץ" (אנ'), וכלב נגוע הוא המקור לנגיף הזומבים בסרט "REC•" (אנ'). בסרטים "ליל הזומבים" (אנ')" ומדריך הצופים לאפוקליפסת זומבים" (אנ') מודגש הצורך בזהירות מחתול זומבי. כלבים זומבים מופיעים בצורה סדורה בסדרת משחקי הווידאו המצליחה "Resident Evil".
חרקים זומבים

הפטריה הטפילית "Cordyceps" מפורסמת בכך שהיא הופכת חרקים ל"זומבים". כשהפטריה תוקפת מארח, התפטיר פולש לגוף המארח ומחליף את הרקמות שלו.
הפגיעה הנוירולוגית גורמת לחרקים להתנהג בצורות לא טבעיות, ולבסוף מביאה אותם אל מותם.
הערות שוליים

↑  "Resident Evil's Window Dogs Set The Standard For Video Game Scares". Kotaku. ארכיון מ-2019-12-07. נבדק ב-2019-12-08.
↑  "The Memory Card .07: Attack of the zombie dog!". Destructoid. ארכיון מ-2019-12-08. נבדק ב-2019-12-08.
↑  Stuart, Keith; MacDonald, Keza (31 באוקטובר 2018). "The 13 scariest video game moments ever". ארכיון מ-7 בדצמבר 2019. נבדק ב-8 בדצמבר 2019 – via www.theguardian.com. {{cite web}}:  (עזרה)
↑  Klein, Victoria G.; Bray, Walter M.; Wang, Hao-Yuan; Edmondson, Quinn; Schwochert, Joshua; Ono, Satoshi; Naylor, Matthew R.; Turmon, Alexandra C.; Faris, Justin H.; Okada, Okimasa; Taunton, Jack (2021-08-20). "Identifying the Cellular Target of Cordyheptapeptide A and Synthetic Derivatives". ACS Chemical Biology. 16 (8): 1354–1364. doi:10.1021/acschembio.1c00094. ISSN 1554-8929.
↑  Funk, Michael A. (2021-07-30). "Parasite or poisoner". Science (באנגלית). 373 (6554): 530–531. doi:10.1126/science.373.6554.530-a. ISSN 0036-8075.
ערך זה הוא קצרמרבנושא תרבות. אתם מוזמנים לתרום לוויקיפדיה ו.
בית הכנסת של ורליץ

| --- | --- |
בית הכנסת של ורליץ
בית הכנסת של ורליץ
 מידע כללי
 סוג:  בית כנסת 
 מיקום:  Oranienbaum-Wörlitz 
 מדינה:  גרמניה 
 הקמה ובנייה
 סגנון אדריכלי:  אדריכלות נאו-קלאסית 
 קואורדינטות:  51°50′44″N 12°25′27″E﻿ / ﻿51.8455°N 12.4241°E﻿ / 51.8455; 12.4241
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבית הכנסת של ורליץ(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבית הכנסת של ורליץ(למפת סקסוניה-אנהלט רגילה) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה בית הכנסת של ורליץ(למפת סקסוניה-אנהלט מוגדלת) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה בית הכנסת של ורליץ
 
בית הכנסת של ורליץ הוא בית כנסת ששוכן על גבעה מלאכותית בקצה המזרחי של ממלכת הגנים של דסאו-ורליץ. בית הכנסת הוא אתר מורשת עולמית של אונסק"ו משנת 2000.
היסטוריה

הדוכס לאופולד השלישי, דוכס אנהלט-דסאו, חסיד עידן הנאורות, הקים את בית הכנסת בשנת 1790 כביטוי למדיניות הסובלנות הדתית שלו, אך גם כקישוט לגינותיו. בית הכנסת הקודם נהרס במהלך שיפוצה של ורליץ. בית הכנסת היה היחיד בעיירה הזעירה ורליץ, ושימש את הקהילה היהודית שלה בעידן בו יהודים התגוררו בנסיכויות הגרמניות באישורו של הנסיך (במקרה זה: דוכסות אנהלט-דסאו).
בית הכנסת תוכנן על ידי פרידריך וילהלם פון ארדמנסדורף, אדריכל החצר של הדוכס, שעיצב אותו על פי מקדש וסטה (אנ') העתיק בטיבולי שבאיטליה.
שנים עשר פילסטרים מעטרים את החלק החיצוני. דלת אחת הובילה לקומת הקרקע אל החדר שמול ארון הקודש והשנייה לגלריה החצי עגולה שנתמכה על ידי שישה עמודים בסגנון הסדר הדורי. הבימה הייתה במרכז הבניין. יש שנים עשר חלונות עגולים מתחת לקו הגג. הגג הוא חרוטי. המרתף הכיל מקווה ותנור לחימום המים.
בית הכנסת הוכרז כאנדרטה לאומית בשנת 1937. למרות שהמבנה ניזוק קשות במהלך פוגרום ליל הבדולח הנאצי בשנת 1938, הצליח הנס הלרווורדן, מנהל הפארק, להציל אותו מהרס, ואיבד עקב כך את מקום עבודתו. בשנת 2003 החל שיחזור של בית הכנסת וכיום הוא משמש כמוזיאון קטן המציג את ההיסטוריה של הקהילה היהודית בוורליץ.
הערות שוליים

↑  "About Wörlitz - Sights - Synagogue". woerlitz-information.de.
| --- | --- |
בקרת זהויות :  VIAF: 262963397   WorldCat (עם VIAF): 262963397
בלובאקים

השבטים בגאליה
בלובאקים (בלטינית: Bellovaci) הם שבט בלגי מצפון-מזרח גאליה.
שטחם משתרע פחות או יותר מהעיר המודרנית בובה עד נהר אואז (Oise). הבלובאקים גבלו בשישה שבטים: אמביאנים (Ambiani), וירומנדים (Viromandui), סאוסיונים (Suessiones), וליוקאסים (Veliocasses), קאלטים (Caleti) ופריסים (Parisii).
בלובאקים היו חלק מהקואליציה הבלגית שהשתתפה בקרב אקסונה נגד הרפובליקה הרומית בשנת 57 בעת מלחמת גאליה. לאחר מכן הצטרפו למרידות הכלליות שפרצו ברחבי גאליה בשנים 52 - 51. קיסר הצליח לדכא את המרד ולאחר מכן השבט לא מרד עוד בשלטון הרומי. מנהיגי המרד ברחו לאי הבריטי והצטרפו שם לקבוצות בלגיות נוספות שהיגרו לאי.
ג'וב ג'נין

| --- | --- |

 מדינה:  לבנון לבנון
 מחוז:  אל-בקאע
 נפה:  מערב הבקאע
 תאריך ייסוד:  שרידים מתקופת האבן הקדומה
 שטח:  15.75 קמ"ר
 גובה:  930 מטרים
 אוכלוסייה:  ‏
  ‑ בעיירה:  12,000
 קואורדינטות:  33°37′35″N 35°47′02″E﻿ / ﻿33.6263°N 35.7838°E﻿ / 33.6263; 35.7838 
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןג'וב ג'נין(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןג'וב ג'נין  he tabBackground:;tabBorder:#aaa;defaultTab:0;
 
ג'וב ג'נין (בערבית: جب جنين) היא עיירה בלבנון, בת כ-12,000 תושבים, במחוז אל-בקאע. ג'וב ג'נין הוא היישוב המרכזי בנפת מערב הבקאע, ומצוי בו בניין הממשל האזורי – הסראי (מצרפתית: Serail). העיירה, שגובהה 930 מטר מעל פני הים, מצויה מצפון מזרח לאגם קרעון בחלק הדרומי של בקעת הלבנון. ג'וב ג'נין נמצאת למרגלות מורדותיו הצפוניים של רכס ג'בל עראבה המתנשא לגובה של מעל 1,400 מטר מעל פני הים. נהר הליטני עובר כקילומטר ממערב לה במהלכו מצפון לדרום. היישובים הסמוכים אליה הם: ע'זה בצפון, כאמד א-לוז במזרח, לַאלַא בדרום וכפריא במערב.
באזור העיירה נערכו מספר חפירות ארכאולוגיות ונמצאו ממצאים שהבולטים שבהם מתוארכים לתקופות הפלאוליתית והנאוליתית.
במלחמת שלום הגליל נכבשה העיירה ב-11 ביוני 1982, על ידי פלוגת שריון מגדוד 77 (חטיבה 7) שסופחה לחטיבת צנחנים במילואים 623. לאחר הפסקת האש מול הסורים (שנכנסה לתוקף גם היא ב-11 ביוני) עבר קו ההפרדה בין צה"ל ובין צבא סוריה בלבנון כשני קילומטרים מצפון לעיירה.
הערות שוליים

↑  תא"ל (מיל') איתן קינן, ‏חטיבה 7 במלחמת שלום הגליל – דגשים מפרי עטו של מפקד החטיבה, שריון 27, דצמבר 2007, עמ' 35, באתר "יד לשריון"
| --- | --- |
בקרת זהויות :  NLI: 987007334139905171  VIAF: 4175149368841085980002   WorldCat (עם VIAF): 4175149368841085980002 
ערך זה הוא קצרמרבנושא יישובים בלבנון. אתם מוזמנים לתרום לוויקיפדיה ו.
מפת בקעת לבנון